【世界觀】潘曉朗要做掘金者
2024年05月17日 19:00
東網電視
更多新聞短片
潘曉朗
早幾年響香港曾經刮起巴西旋風，呢股森巴勢力近兩季響新加坡重現。今季響當地上陣嘅巴西兵有恩里克、維特爾、冼文諾同莫雷拉世姪奎洛斯，後兩位一老一嫩好手，現時更加雄據騎師榜頭兩位。上月中除咗有馬雅加入戰團，仲有近年響中東出賽嘅潘曉朗壯大巴西幫聲勢。
馬王「林家準將」對上一次主場落敗，就係舊年10月英女王二世盃輸畀潘曉朗執韁嘅「超霸神駒」。呢位啱啱28歲牛一嘅巴西好手，幾經轉折終於響兩個星期前重奪舊拍檔「街頭夢想」帥權，力求歷史重演再破馬王金身。響新加坡堅尼，潘曉朗魚與熊掌，「董事會」同「掘金者」上場都係佢操刀，潘曉朗話「董事會」好有前途，只係未證明過卡士，唔似得「掘金者」跑過分級賽，所以最終決定揀騎「掘金者」。